LidanRubinov/Halacha-QA huggingface dataset:
שאלה: הבדלי כשרויות בביצים: מהם הנפקא מינות בין כשרויות רבנות לביצים ובין בד"צ? ומה ההבדלים בביצים של פסח?
תשובה: אין הבדל וכל הביצים כשרות. בימי הפסח עדיף לקנות ביצים עם סימון כשרות לפסח(כוכבית על גבי הקליפה) כדי לוודא שהן מתרנגולות שלא האכילו אותם חמץ בפסח עצמו.
שאלה: חתונה: הרב נשאלתי ע"י חבר שאל אך לא ידעתי את התשובה והבטחתי לברר, ולכן אני פונה לרב החבר וחברתו בשעה טובה החליטו לההתחתן ולהקים בית נאמן בישראל. והשאלה היא היתה תקופה בזמן החברות שהם לא שמרו נגיע וקימו גם יחסי אישות, הם התחזקו וקיבלו על עצמם לשמור נגיעה ולקיים את כל הלכות האישות. השאלה היא האם הרב המקדש הוא העדים צריכים לדעת מזה בזמן חתימה על הכתובה? דבר זה עלול לגרום בושת פנים גדולה לזוג האם הסכום שונה בכתובה בגלל בתולה או לא? והאם בכתובות רשום האם האשה בתולה או לא? אודה מאוד על תשובתך
תשובה: חשוב שהחתן עצמו ידע שהיא לא בתולה. במקרה הזה החתן בוודאי יודע. מלבד החתן אין שום צורך ואף לא רצוי שעוד מישהו ידע. עיין תשובה מנומקת היטב בנושא הזה בדיוק.
שאלה: טבילת כלים: רציתי לשאול האם ואיך מטבילים תמי 4 ומכונת קפה שיש להם מנגנון להרתיח את המים בתוך המכשיר. ב
תשובה: מצ"ב קישור למאמר של מו"ר בנושא הטבלת כלי חשמליים
שאלה: ליה או ליאן?: בתי נולדה בכ א באדר תשע ה 12.3.15 יש לי ובעלי מחלוקת לגביי השם של הילדה רצינו את תשובתך לגביי ההתאמה: שמי ושם אימי שם בעלי באופציות לשמה של הילדה : ליה, ליאן נודה על תשובה לפני כניסת השבת
תשובה: מזל טוב לרגל הלידה. שלושה עקרונות בבחירת שם- שיהיה עברי, שיהיה מגדרי (שם בן לבן ושם בת לבת ולא להיפך), שיהיה מקובל עליכם באהבה ורעות. השם ליאן אינו עברי (אך השם אליאן הוא עם משמעות עברית). השם ליה הוא שם עם משמעות עברית, אולם אם ישנה מחלוקת עליו, תבחרו שם אחר המקובל על שניכם. בהצלחה
שאלה: תבשיל: יש לי שתי שאלות שקשורות זה לזה חממתי לבבות ארטישוק קפואים בתוך פיירקס עם מכסה פרווה, בתוך מקרוגל בשרי שהרבה פעמים מחממים בו בשר פתוח. מה דין התבשיל? ומה דין הכלי? 2 -אחרי הבישול כשעדיין הם היו חמים חתכתי אותם בסכין פרווה שלפני כן חתכתי בה בצל, על קרש חיתוך מפלסטיק מה דין הסכין ומה דין קרש החיתוך.
תשובה: הכל נשאר פרוה ולא צריך להכשיר כלום
שאלה: בחירת שם לתינוקת: ילדתי ביום שישי שעבר אני מתלבטת בין השמות הבאים - כנרת, ארבל, גפן, אביב ושוהם אשמח לדעת אם יש שמות שעדיף לא לקרוא בהם לבנות
תשובה: אינני מבין בשמות - עשיתי עבודת חיפוש מצאתי הסתייגויות מהשמות ארבל - שם של מקום גפן - מסתיים בעיצור אביב - שם של בן שוהם - שם של בן על השם כנרת לא מצאתי. עיין קישורים מזל טוב!
שאלה: הכשרת שיש לפסח: הרב שרלו, האם צריך לסתום תחילה סדקים ושברים בשיש המטבח לפני הכשרתו לפסח, או שמספיק לנקות את כל השיש והסדקים באקונומיקה ולערות מים חמים?
תשובה: בשל העובדה שמניחים לעתים אוכל חם ישירות על השיש - אם יש סדקים הדבר הנכון לעשות הוא לקנות שעוונית ולכסות את כל השיש.
שאלה: תפוזים: שמעתי לפני כמה שנים איפה שהוא שאסור לחתוך תפוז לרבעים ולאכול אותו מתוך הקליפה. אלא חייבים להוריד לגמרי את הקליפה לפני האכילה. יש בזה משהו? משה
תשובה: אם יש כנימות צריך להוריד אותם ואז מותר לאכול עם הקליפה
שאלה: הלכות פסח: לרב. שאלה לי בנוגע לחמץ בפסח. אני גרה בדירה שכורה עם שותפות וככל הנראה מתכוונת לשהות בדירה גם בחול המועד. יש לי במקפיא לא מעט שניצלים קפואים ואריזות מזון חדשות (שבכלל לא פתחתי) שלא אספיק לסיימן לפני פסח ולא שייך לזרוק כי מדובר בכמות די גדולה של אוכל. השאלה שלי היא האם אפשרי למכור את החמץ ולהשאירן במקפיא בשקית אטומה סגורה, למרות שהמקרר אינו במקום סגור ואף ייעשה בו שימוש בפסח? אם לא - מה הרב מציע לעשות? מראש.
תשובה: לך חמץ גמור מצווה לזרוק אם לא מצאת כיתוב  כשר לפסח  ואין במוצר רכיבי חמץ - ניתן לכלול אותו במכירת חמץ. לכן שניצלים המצופים בקמח ובפירורי לחם יש לזרוק. (אלא אם זה הפסד גדול: לסטודנט כמה מאות שקלים, לאדם רגיל אלפי שקלים ולחנות עשרות אלפי שקלים). אריזות מזון שאינן חמץ כגון אפונה או עופות קפואים וכד  - ניתן להשאיר במקפיא ולכלול אותו במכירת חמץ לפי הדעות השונות: 1. במקפיא יש אוסרים לגמרי 2. יש מקילים להשאירו בשתי עטיפות אטומות וסגורות בנייר דבר ועליו כתוב  חמץ, זאת בתנאי שלא מקובל שאורחים מוציאים ממנו מזון. גם במקרה כזה עדיף כמובן לעטוף בנוסף את כל המדף הזה במקפיא כדי שלא יבואו להשתמש בו בטעות. בברכת חג שמח וכשר דוד לוי 098987548
שאלה: ללא נושא: לא כתבתי את המייל שלי לגמרי לכן אני שואל שוב מחילה 1.האם בד"ץ העדה החרדית מקפידה על בישולי עכו"ם גם לדעת הספרדים והאם יש עוד בד"צים שמקפידים בזה או רבניות מקומיות כמו בת ים 2.והאם בברוקס תפוחי אדמה שקונים צריך לחשוש לבישולי עכ"ום עם קונים עם בד"ץ
תשובה: העדה חרדית, הרב לנדאו והרב רובין מקפידים. אין לנו מידע מדויק על השאר. כל הרבנויות אמורות להקפיד על זה בכשרות מהדרין יש הרבה רבנויות שמקפידות על כך גם בכשרות רגילה (צריך לשאול כל ענין לגופו).
שאלה: צניעות: לך כבוד הרב. אני מדריכה בבני עקיבא ובחודש אירגון כל שבט צריך להכין איזושהי הופעה קטנה. ונגיד שאנחנו צריכים לעשות ריקוד ואני צריכה לחבר אותו. איך אני אלמד את החניכים? הרי אסור לי לרקוד לפני בנים. מראש!
תשובה: שאלה נכונה וטובה יפה שיש לך מודעות ורגישות לנושא. הפתרון צריך להיות יצירתי - למצוא שניים שהם אח ואחות או אבא ואמא וכיו"ב והם יתווכו בין הבנים לבנות: אם יש לכם חניכים שהם אח ואחות (גם אם לא באותו גיל, אפשר גם חניך שאחותו מדריכה או להיפך). את תלמדי את האחות - היא תראה לאח שלה והוא ילמד את הבנים. אפשר לשם כך להיעזר גם בהורים את מראה לאמא שלך - היא מראה לאבא שלך והוא מלמד את הבנים.
שאלה: גוי מכין צלב: האם מותר לי לעשות הדרכה לאנטרנט איך להכין צלב מחותים? כלומר ההדרכה תהיה באנגלית ותיהיה מן הסתם מיועדת לגויים וכמובן אני לא הולך לסיים אותו כך שמעשית אני לא מכין בסופו של דבר צלב. כלומר האם מותר לגויים בכלל להכין צלב או שרק ליהודים אסור? ועוד שאלה דומה, אם נגיד אני רוצה להכין קופסה שוב בוא נגיד שזה יהיה עשוי מחוטים. ובאיזשהו שלב יווצר מצב רגעי שחלק מהקופסה יראה כמו צלב, אבל כמובל לאחר רגע זה,זה כבר לא יראה כמו צלב. אז האם מותר לי להכין את הקופסה הזאתי? נראה לי זה כמו לשאול האם מותר לכתוב "t" בעיפרון, כי בשלב מאוד קצר מה שאני רושם נראה בדיוק כמו צלב.
תשובה: א. לא ראוי שתעשה דבר כזה אפילו שהצלב עצמו אינו עבודה זרה. ואין שום איסור לגוי לעשות אותו כל זמן שאינו מיועד לפולחן. ב. מותר
שאלה: כף בשרי בתבשיל פרווה: לפני יומיים שאלתי שאלה, ושכחתי להוסיף פרט. השאלה במקור: "בישלתי פתיתים פרווה בסיר פרווה, אך בטעות ערבבתי אותם עם כף פלסטיק בשרי (הכף שימש לפני כמה דקות לערבוב מאכל בשרי חם, כך שהיה עליו בשר ממש, או לפחות רוטב מתבשיל בשרי חם). האם יש צורך להגעיל את הסיר הפרווה? האם ניתן לאכול את הפתיתים עם מאכלים חלביים?" והתשובה: "א צריך להכשיר. תמתין 24 שעות בלא להשתמש בו. לא לאכול את הפתיתים עם מאכלים חלביים" שכחתי לפרט שהפתיתים התבשלו עם בצל. האם זה משנה משהו בנוגע לסיר? או שהוא עדיין נשאר פרווה לאחר 24 שעות ללא שימוש?
תשובה: זה לא משנה כלום כי הפתיתים הם הרוב
שאלה: זירוז לידה טבעי: כבוד הרב אני חודש תשיעי שבוע 38 הריון רביעי ברוך ה. השבוע היו לי צירים הולכים ובאים אך ללא פתיחה.בנתיים מידי יום יש לי לחצים כואבים צירים באים והולכים אבל זה לא מוביל לפתיחה יש לי מספר חששות המרכזית בהם היא להכנס לחג וללדת בחג או בחול המועד או בשבת וזה יכול להיות בעייתי מהרבה סיבות (זה ברוך ה בן זכר). אני יועת שיש אפשרות לעשות את הצירים אפקטים יותר עי שתיית שמן קיק שזה שיטת זירוז טבעית שרק במידה והעובר מוכן לצאת אז השמן מסייע לצירים לגרום להשראת לידה. האם מותר לי לשתות את השמן? מראש
תשובה: אינני רואה שום קושי הלכתי. אבל כדאי לך להתייעץ עם רופא. מפני ששמן קיק עלול לגרום לתופעות מעיים לא נעימות ולא נוחות. עייני קישור
שאלה: זירוז לידה טבעי: כבוד הרב אני חודש תשיעי שבוע 38 הריון רביעי ברוך ה. השבוע היו לי צירים הולכים ובאים אך ללא פתיחה.בנתיים מידי יום יש לי לחצים כואבים צירים באים והולכים אבל זה לא מוביל לפתיחה יש לי מספר חששות המרכזית בהם היא להכנס לחג וללדת בחג או בחול המועד או בשבת וזה יכול להיות בעייתי מהרבה סיבות (זה ברוך ה בן זכר). אני יודעת שיש אפשרות לעשות את הצירים אפקטיבים יותר ע"י שתיית שמן קיק שזה שיטת זירוז טבעית שרק במידה והעובר מוכן לצאת אז השמן מסייע לצירים לגרום להשראת לידה. האם מותר לי לשתות את השמן? מראש מירב
תשובה: מותר לשתות שמן קיק כשר לפסח, ואין בזה חשש קטניות בימינו, או חשש תרופה בשבת למקצת מיחושים. כמובן בכפוף להמלצה הרפואית של הרופאה שלך.
שאלה: כשרות פסח למוצרים ללא גלוטן: מה התנאים לכשרות המוצרים לפסח שאינם מכילים גלוטן? כיצד אוכל לדעת אם הקמח (שאינו מחמשת מיני דגן) ושאר חומרי הגלם הינם כשרים בוודאות לפסח? יפעת
תשובה: פה בארץ צריך רבנות שתפקח על כך. חלק מהקמחים הם קטניות
שאלה: צמידי ספורט ושינה: במהלך ימי החול בשבוע אני עונדת על פרק ידי צמיד ספורט שעוקב אחרי נתוני הפעילות שלי במהלך היממה - סופר את מס הצעדים שאני צועדת, ועוקב אחרי מעגלי השינה הליליים שלי. הנתונים אינם מוצגים על הצמיד, אלא רק נאגרים בתוכו, וכשאני רוצה לראות את הצגת הנתונים, אני צריכה לחבר אותו לאפליקציה במכשיר הטלפון הנייד שלי. האם מותר להשאיר את הצמיד עלי במהלך השבת? המון דפנה.
תשובה: אין להשאיר זאת עלייך בשבת. לחולה יש להתיר לצורך רפואתו.
שאלה: ברכת המפיל בפנימיה: הרב. אני בת 14 ואני ישנה בפנימיה ורציתי לדעת- כאשר אני הולכת לישון לפני חצות האם להגיד ברכת המפיל עם שם ומלכות ואז אני לא יכולה לדבר, אבל אני מפחדת שבטעות אני אדבר. או שפוט לא להגיד אם שם ומלכות ואז לא יהיה חשש שאני אדבר אחרי שאמרתי. (הפנימיה היא רק פעמיים בשבוע.) מראש. ושבת
תשובה: אין לשנות, אלא לומר ברכת המפיל בשם ומלכות רגע לפני השינה, ולהשתדל מאד שלא לדבר. גם אם דיברת בטעות, זו אינה ברכה לבטלה.
שאלה: שאיבת חלב אם: האם מותר לשאוב חלב אם בשבת במשאבה ידנית? במשאבה לא מופעל חשמל והשאיבה נעשית ע"י ואקום ולחיצה על ידית באופן קבוע. עליי לציין שהפעולה אינה ממש סחיטה אלא יניקה. אם אסור, אשמח לדעת מדוע ואם יש לכך סימוכין.
תשובה: זהו איסור דישה, והותר במקום ספק סכנה וכגון תינוק שאינו יונק, ואין חלב מבעוד יום.
שאלה: תכלת: האם מותר לחבר חצי חוט לבן וחצי תכלת בדבק חזק?
תשובה: מצאתי מי שאומר להדביק את הקשר
שאלה: פסח: בני,בן ה 21 הינו צמחוני,אינו אוכל דגים ובשר. אנחנו אשכנזים. האם ניתן להקל ולאפשר אכילת סויה כתחליף חלבון?
תשובה: אם הוא אוכל גבינה וביצים אין מקום לשאלה.
שאלה: בשר וחלב, מאפה סתמי שנאפה ליד מאפה חלבי: כאשר אופים בתנור כמה מאפים במקביל (לדוגמה בורקסים) חלקם סתמיים, וחלקם חלביים, המאפים לא נוגעים זה בזה, האם כל המאפים חלביים, או שאפשר לאכול את הסתמיים לאחר אכילת בשר?
תשובה: מותר לאכול את המאפה הפרווה לאחר בשר
שאלה: ברכה על ציצית: אני רווק ולכן אינני לובש טלית. אני ישן בלילה עם ציצית. האם אני צריך לברך עליה בבוקר? מצד אחד אין לי ברכה על טלית גדול, מצד שני אני יודע שבט באב אומרים לישון עם טלית קטן על מנת שלא נצטרך לברך בבוקר. אינני רוצה לברך ברכה לבטלה, ומצד שני זה חלק מארבע מצוות מעשיות שלפני התפילה (נטילה, ציצית תפילין של יד ושל ראש).
תשובה: תחליף לציצית אחרת, ותברך
שאלה: תפילין רבנו תם: האם יש עניין בתפילין ר"ת דווקא אחרי חתונה? (שמעתי משהו כזה). כמו כן, האם יש גם הבדלים בכתיבה מעבר להבדלים ר הפרשיות (והאם אלו דברים שצריך לעמוד עליהם מול סופרי הסתם לוודא). האם יש הבדלים בר"ת בין האר"י לאשכנזי?
תשובה: שיטת ר"ת בתפילין מתחלקת לשני עניינים עיקריים- סדר הפרשיות, ועומדים או שוכבים. ר הפרשיות, יש מידת חסידות להניח כשיטה זו בנוסף לשיטת רש"י. בנושא עומדים או שוכבים, אין הלכה כר"ת, ולכן אפי  מה שנקרא בימינו תפילין דר"ת אינן כשיטתו בזה, ור"ת עצמו היה פוסלן. לגבי אותיות הכתיבה עצמה אמנם שיטת הספרדים דהיום נראה שפסולה לדעת ר"ת, אך גם בזה לא נהגו בתפילין דר"ת שיכתבו כשיטתו בצורת האותיות בדוקא. תנהג בכתיבה כפי מסורת עדתך.
שאלה: האם יש בתורה דבר כזה של ברכה לאדם תמורת ת כסף?: לכבוד הרב, קיבלתי דואר אלקטרוני מרב נכבד המבקש שאשתתף בעלויות החזקת האתר המוסר דברי תורה. עוד הוסיף הרב באותה פניה כי כל מי שיתרום 1000 ש"ח להחזקת אותו אתר עד חג הפסח, יזכה ששמו יועבר לאחד מגדולי הדור (לא אציין כאן את שמו) והוא יזכה לברכה ע"י אותו גדול הדור. המקרה הזה מעלה אצלי מספר שאלות: 1) האם מקובל בתורת ישראל לבקש תרומה לדבר אחד (במקרה הנ"ל להחזקת אתר אינטרנט) ובתמורה לזכות לברכה מאחד מגדולי הדור שהוא בעצם צד ג בכל הסיפור? (כלומר, זה לא שאותו רב אמר, תתרום להחזקת האתר שלי ואני אברך אותך אלא אתה תתרום להחזקת האתר שלי ורב פלוני גדול הדור יברך אותך בתמורה לכך). 2)אם באמת יש רבנים, גדולי דור, צדיקים שמסוגלים לברך בברכות אשר מחיות גוססים, מעשירות עניים, מזווגות זיווגים וכו. מדוע אינם מברכים את כלל ישראל או כלל האנושות וכולנו היינו חיים באושר ועושר? ושבת ומבורך!
תשובה: א. אם השאלה היא האם מקובל לעשות זאת היא שאלה סטטיסטית   לדאבון ליבי הגדול הדבר מקובל מאוד מאוד. מדובר בתעשייה שלמה, המגלגלת מליוני שקלים, והיא קיימת. אם השאלה היא האם ראוי לעשות זאת   כתבתי עשרות פעמים על הנוראות של התופעה הזו, על הרמאות והשקר והשרלטנות, על חילול השם וההרחקה מן התורה, ועוד עניינים רבים הקשורים בכך. נראה לי כי השם הראוי לכינוייה של תופעה זו הוא "בני עלי", או משהו מעין זה, ועל ראשם של המבטיחים הבטחות אלה נמצאת האחריות להפלת אנשים תמימים וישרים, אוהבי א-לוקים ומאמינים בברכותיו, בפח הרמאות. ב. לאור השאלה השניה אני מבקש להדגיש: יש משמעות לברכה. יש משמעות לברכה שמתברך בה אדם מחבירו  יש משמעות לברכה שמקבלים מצדיק, המבקש להנהיר שפע של ברכה על האדם. אולם כל זה הוא חלק מתמונה כוללת, של הבנה עמוקה שמקור הברכות הוא ריבונו של עולם, שהצדיק אינו מכתיב לקב"ה מה לעשות, שהצדיק אפוא אינו יכול לגבות כסף או להיות שותף בגביית כספים בדרך עקלתון על ברכותיו, שמדובר בברכות שנאמרות מתוך המרקם שבין אדם לצדיק המתקיים באמת ולא מתוך הירשמות סיטונאית לברכות, ועוד ועוד. כל ההבטחות האחרות הן הן הרמאות והשרלטנות, וחובה לברוח מהן. ושלא נדע.
שאלה: לפי ההלכה: רציתי לישאול שאלה בירשותך אישמח עים תענה לי העים גבר שמסדר תגבות שלא הכוונה עושה גבות משום חוסר ביטחון זה נחשב עברה?
תשובה: עיין
שאלה: לעשות גבות לפי ההלכה: רציתי לישאול שאלה בירשותך אישמח עים תענה לי העים גבר שמסדר תגבות שלא הכוונה עושה גבות משום חוסר ביטחון זה נחשב עברה?
תשובה: אם מדובר להסיר כיעור ניכר, מותר. אם מדובר להתייפות, אסור
שאלה: איך משנים את העולם?:! כל הזמן אומרים לנו שיש לנו את הכוח לשנות,שהחברה צריכה שינוי,שחיבים כל הזמן לשפר את הסביבה,שיש לנו את הכוח לשפר לשכלל להקים וכו ורציתי לישאול איך בתור בתנוער בת 16 אפשר באמת לשנות? בלי הגיגים ומישפטים יפים שעפים מעלינו איך באמת אפשר לשנות??
תשובה: שאלת שאלה נהדרת, ואכתוב כמה עקרונות הנוגעים לשאלתך. ראשית, זה טוב מאוד לרצות להשפיע לטובה על כל העולם! שנית, כדי להשפיע על כל העולם, אנחנו צריכים קודם כל להשפיע על עצמנו. אני מניח שלכל אחד מאיתנו יש להיכן להתקדם ולתקן ביחס לעצמו. אדם שעובד על עצמו אז באופן טבעי, עם הזמן (ובדרך כלל לא בגיל 16.) הוא ישפיע על הסביבה הקרובה וממילא על הרחוקה. אם אקח לדוגמא את הרב נריה והרב צוקרמן, ראשי ישיבת כפר הרא"ה לשעבר שהשפיעו על דור שלם - הם לא נולדו ככה. הם עבדו הרבה על עצמם ואט אט מעגלי השפעתם גדלו. שלישית, הרבה פעמים מעשה קטן שלנו משפיע בלא ידיעתנו. כך למשל כשאדם מחייך לשומר בכניסה למקום אליו הוא מגיע (למשל), השומר בעקבות זאת יחייך לילדיו, והילדים לחבריהם וכו  וכו. אני מציע לקרוא את הספר  עיגולים של שמחה  על דסי רבינוביץ. רביעית, ההשפעה על העולם היא תהליך ארוך, שעם ישראל עושה ביחד. עם ישראל שינה את פני העולם - בזכותו העולם הרבה יותר מוסרי ושואף צדק, בזכותו העולם עזב הרבה מנהגים אליליים רעים (למשל, להקריב את הילדים למולך) ועוד. אבל דברים גדולים לא נעשים לבד, ולא נעשים בבת אחת. המסקנה מכל זה היא שחשוב להמשיך לרצות להשפיע ולתקן את העולם - אבל להתאזר בסבלנות. ולהמשיך לתקן את עצמנו כדי שבבוא הזמן נוכל להגדיל את העשייה החיובית שלנו. ישר כוחך! יעקב yaakov36 gmail.com
שאלה: הלוויה בנדה והריון: שבוע טוב כבוד הרב, רציתי לשאול אם אישה שהיא בנידה או אישה שהיא בהריון מותר להן ללכת להלוויה? ב מראש
תשובה: נדה- בשעת וסתה לא תלך, אלא אם מדובר במקרה שאינו יכול להדחות כגון אביה וכד, ואז תעמוד בריחוק מהקברים. הריון- עדיף שלא ללכת לבית הקברות. ללוייה אפשר ללכת בריחוק מהמת. גם כאן, אם יש צורך גדול כנ"ל מותר ללכת אך בריחוק מהקברים.
שאלה: נידה: אם אני בימים נקיים אבל בנידה אסור ללכת להלוויה? וזה הלוויה של מישהו רחוק
תשובה: אם אין וסת ממש, נהגו להקל גם בשבעה נקיים. אולם אם מדובר במישהו רחוק ואין דחיפות בזה, אל תלכי לבית הקברות.
שאלה: הקפאת קמח שמור למצות: האם מותר להקפיא חיטים טחונות שמורות עבור קמח לאפיית מצות שמורות בהביט של חשש לחות במקפיא
תשובה: אין תשובה ברורה לשאלתך. יש מומחים שאומרים שזה גומר לחות בתוך הקמח ויש אומרים שלא, ולכן זה לא מומלץ
שאלה: חינוך ילדים - כשרות: כבוד הרב אולי תוכל לעזור לי. חזרתי בתשובה לפני כשנה ואני "גוררת" אחרי לדת את ילדיי. וכמובן משתדלת לשמור שבת, מצוות וכ"ו. אך, מה עושים כשבת (7) מסרבת לאכול אוכל כשר (מערבבת בשר וחלב), הסברתי לה את חשיבות העניין ושאם היא תערבב תכאב לה הבטן והיא תקיא. וזה לא תמיד עובד. ואני זקוקה לעצות איך להפסיק את השניצל עם שוקו. מראש וחודש טוב
תשובה: בחינוך אסור לשקר!!! מי שמערבב בשר וחלב לא מקבל כאב בטן ולא מקיא, זו האמת. לכן לא כדאי לך לשקר לילדה מפני שהילדה תראה שלא קורה לה כלום, מעתה בכלל לא תאמין לך, גם על דברים שאינך משקרת. תסבירי לה את האמת: שאת מאמינה בחשיבות של הכשרות, לכן חשוב לך שגם הילדה שלך, שאת מאוד אוהבת, תתנהג בדרך הנכונה. אם היא תתעקש שלא לשמור כשרות, אל תאיימי עליה ואל תריבי אתה. תראי לה שאת מאוד אוהבת אותה, מאוד מאוד, כפי שהיא. גם אם היא שומרת וגם אם לאו - היא בכל מקרה בתך האהובה. אם היא תרגיש שתמיד תמיד - בכל מצב ובכל מה שהיא תעשה עם הדת, תמיד תאהבי אותה מאוד ובלי סייגים, אז היא תתחיל להסכים בלבה ולהתקרב אליך כמו שאת. זה תהליך ארוך ומורכב וחייבים לגלות סבלנות ופתיחות, והרבה אהבה במשך שנים - עד שהילדה תבין ותבחר להיות אתך.
שאלה: כשרות שוקולד: האם שוקולד של חברת dulciar המיוצר באיטליה כשר?
תשובה: לא ציינת אם יש כשרות על המוצר במידה ואין כשרות אנו מאוד ממליצים לא לצרוך אותו, שכן גם אם יש פס ייצור כשר באותו מפעל אין זה אומר שהכל כשר, שכן מחליפים חלק מחומריהגלם וכד
שאלה: ציפורניים: אחי גוזר ציפורניים בבית, וזורק אותם למדרכה שמחוץ לבית ואני לא בטוחה עד כמה ניתן להעיר לו. האם אני צריכה לאסוף את הציפורניים אחריו?
תשובה: אינך חייבת להרים אותם. אולם אמרי לו שעל פי ההלכה חייבים להשליך אותם במקום שלא עוברות שם נשים, או להשליך לשירותים
שאלה: פסח: כיסוי לפלטה שלפעמים הייתה תחתיו חלה ע"ג הפלטה בשבת וכיבסתי אותו במכונת כביסה בחום של 40 מעלות האם אפשר להשתמש בו בפסח? וכן ברצוני לשאול איך אפשר להכשיר מגבות ומפות אוכל לפסח?
תשובה: לקנות חדש לפסח, גם מגבות וגם כיסוי לפלטה
שאלה: כשרות לפסח: רציתי בבקשה לברר איך אוכל לדעת אם אני חייב לזרוק לפח גלידות מסויימות לפני פסח - האם הן חמץ גמור או רק לא "כשר לפסח"? או שאם זה במצב קפוא ולכן לא ראוי למאכל כלב, ממילא ניתן להשאיר בהקפאה עד לאחר פסח, בהנחה שאני מוכר את המקפיא במכירת חמץ? מדובר בכמה קופסאות סגורות וחדשות של גלידות "בן ג ריס" - הן בהכשר רבנות קרית מלאכי אבל לא מצאתי משהו רלוונטי באתר הרבנות.
תשובה: לך חמץ גמור מצווה לזרוק אם לא מצאת כיתוב  כשר לפסח  ואין במוצר רכיבי חמץ - ניתן לכלול אותו במכירת חמץ. מותר להשאירו במקפיא שאותו אתה כולל במכירת חמץ ויש לכתוב על המקפיא שהוא כלול במכירת חמץ ולסגור אותו באופן שלא יפתחו אותו בטעות במשך החג. כמובן בתנאי שלא מקובל שילדים או אורחים מוציאים ממנו מזון. בברכת חג שמח וכשר דוד לוי 098987548
שאלה: האם אלוהים הוא יחיד: בספר בראשית, כשמתואר רצונו של אלוהים לברוא את האדם, כתוב: " ויאמר אלוהים, נעשה אדם בצלמנו כדמותנו" (א, כ"ו ). יש לי קושי עם המשפט - המשפט מתואר בלשון רבים, והרי עד אז אלוהים שכן לבדו בעולם. מדוע אם כן הוא מדבר בלשון רבים? האם יכול להיות שאלוהים מורכב ממספר ישויות? מדוע לא נכתב "בצלמי, כדמותי"? מור.
תשובה: זו שאלה טובה מאוד, וההוכחה לכך שהרמב"ם פותח את ספרו "מורה הנבוכים" בדיון בשאלה זו ובדומיה. התורה מדגישה אין ספור פעמים את יחידאותו של הקב"ה. לפיכך, השאלה היא שאלה לשונית ולא שאלה תיאולוגית - למה התורה המדגישה את היחידות של הקב"ה נוקטת כאן בלשון רבים? אחת התשובות המוצעות לשאלה זו היא שריבונו של עולם העניק את "צלם אלוקים" גם למרחב גדול יותר של הבריאה. הפסוק הזה מלמד כי הוא עומד להעניק את "צלם אלוקים" לאדם, ולברוא אותו בצלמו וכדמותו, והוא מדבר על ברואים אחרים שאף להם הוא העניק את צלם אלוקים, ועל כן הוא אומר להם "בצלמנו" "כדמותנו". ויישר כוח על תשומת הלב
שאלה: כלי פלסטיק: קראתי שפלסטיק לא בולע. א. כסא אוכל לתינוק שנקנה ב"יד 2" וכד ולא ידוע מה שמירת הכשרות -אין צורך להכשירו - כגון בחומרים חריפים מים רותחים וכד? ב. ומה לעניין פסח? ג. כיום אין "רק" פלסטיק ניילון, אלא תרכובות של חומרים או חומר אקרילי, וכל מיני שמות כמו "ויניל" ושאר חומרים, שאיננו מבחינים ביניהם(נוגע גם למיחזור)? ד.מנסיון-ראיתי שכלי פלסטיק לא תמיד מתנקים מהשומנים של האוכל אלא רק בניקוי אגרסיבי כמו אקונומיקה או מים רותחים עם חומר ניקוי. לא מועיל סבון כלים רגיל או שטיפה במים קרים. האם זה משנה למעשה לשימוש בבבשרי וחלבי? ה. האם קופסאות גלידה יכולות לשמש גם לפרווה וגם לבשרי? האם הגלידה נוצקה פנימה חמה או קרה והאם זה משנה לשימוש החוזר ()לאיחסון במקרר אולהגשה בשולחן בפרט אם משתמשים בחם (אחרי בישול טיגון)
תשובה: א. עירוי מכלי ראשון. ב. מצ"ב מאמר כללי לנושא בליעת טעם בכלים
שאלה: לספר את אמא: האם מותר לבן לספר את אמא שלו?
תשובה: לכתחילה יש להמנע מכך, אולם אם אין כל ברירה אחרת, מותר. ובלבד שתזהר מאד שלא לפצוע אותה שכן זהו איסור תורה
שאלה: השבת גזל למדינה: רציתי להתייעץ כיצד אוכל לפתור את הבעיה הבאה: לפני מספר שנים השתחררתי מצה"ל ועבדתי במקום מוכר על ידי ביטוח לאומי ב"עבודה מועדפת" (הכוונה לעבודה בתחומים ספציפיים כמו תחנות דלק, אבטחה, חקלאות, שבנוסף למשכורת שמשלם המעביד, ביטוח לאומי משלם כ-9,000 לאחר עבודה של חצי שנה). מקום העבודה היה מוכר על ידי ביטוח לאומי אך התפקיד שלי אמנם לא היה תפקיד שמוכר כעבודה מועדפת, אך בכל זאת הגשתי את הטפסים, ותוך מסירת עדות שקר, זכיתי לקבל את הפיצוי של ביטוח לאומי. כעת אני מתחרט על כך מאוד ומעוניין להשיב את הגזל שביצעתי. כיצד אוכל לעשות זאת ולנקות את עצמי? ברור לי שיותר לא אחזור על דבר כזה, אך אני מאוד מעוניין להשיב את הגזל. פשוט לא נראה לי שאפשר להשיב אותו לביטוח לאומי או למדינה. האם אוכל לתרום אותו וזה ייחשב שהחזרתי את הגזל? מצד שני אני לא ארצה שתהיה תרומה נכבדת על שמי, כאשר מדובר בהשבת גזל, לא ארגיש גאה ושמח על תרומה כזו.
תשובה: יישר כוח גדול על היוזמה ועל המגמה. משום מה מקובל בציבור כי מהמדינה מותר לגנוב, וזה כמובן הפוך לחלוטין - כיוון שלקיחה מן הציבור היא חמורה. שערי תיקון ותשובה לא ננעלו, ויישר כוח על דרכך. נראה שיש לפעול לאור ההלכה הקובעת כי "הגוזל ואינו יודע ממי גזל - יעשה צרכי ציבור". מצא משהו לטובת הציבור שניתן לעשות עם סכום הכסף הזה, ועשה את זה, וזה יהיה הדבר הנכון לעשותו בהקשר זה. והרבה חיזוק
שאלה: נידה והלוויה: האם לאישה שהיא בימים נקיים של הנידה מותר להשתתף בהלוויה? ב
תשובה: אין איסור הלכתי להשתתף בהלוויה בשעת מחזור. הנוהגת בכל דרכיה כמנהגי הקבלה - תימנע מלעשות זאת, גם בשבעה נקיים לפני טבילה, אולם אם אישה אינה נוהגת בכך דרכיה במנהגי הקבלה - אין איסור ללכת להלוויה.
שאלה: שבת: לרב, אבקש לדעת האם מותר להכין סושי בשבת. הכוונה שכל החומרים מוכנים מראש ונשאר רק לגלג ולחתוך. אני מצרפת קישור כדי שיהיה מובן על מה הכוונה.
תשובה: אין איסור על גלגול וחיתוך בשבת, בתנאי שהכל נעשה לצורך הארוחה הקרובה ולא למוצאי שבת או ליום חול.
שאלה: הכשרת הדירה לפסח: אני עושה שירות לאומי בארה"ב ונמצאת בדירה יחד עם עוד בת שירות, במהלך כל השנה הוצאנו הרבה כסף כדי למלא את הדירה באוכל וגם משפחות מהקהילה עשו לנו קניות, כך שעכשיו הדירה שלנו מלאה בחמץ. בפסח אי"ה נעבוד בבית מלון כשר כך שלא נשהה בדירה. האם מספיק למכור את הדירה לגוי או שאנחנו צריכות להכשיר את הדירה למרות שלא נשהה בה? ואם מספיק למכור לגוי, האם אנחנו צריכות לזרוק ( או לשרוף) את החמץ הגמור למרות שמדובר בהרבה כסף בשביל בנות שירות ולהפסד גדול בשבילנו? במידה ומספיק למכור לגוי ואנחנו לא מכשירות את הדירה, האם אנחנו יכולות לקיים את מצוות ביעור חמץ בבית כשר של משפחה מהקהילה או שמה אנחנו לא חייבות לקיימה?
תשובה: ראשית, בהצלחה גדולה בשליחות שלכם. מכירת חמץ תוקנה בדיוק למצבים האלה, לאמור: אני מתנגד מאוד למכירת חמץ הנעשית במשק הביתי המקובל, וזו עקיפת ההלכה. המכירה תוקנה למצבים של הפסד מרובה, כפי שאתם מצויות כעת, ועל כן מותר למכור את הדירה ואת החמץ שבה לגוי, ואז אין אתן עוברות על בל ייראה ובל יימצא. יש הנוהגים שלא למכור חמץ גמור, אולם במקרה דנן אין לזה סיבה מיוחדת. אם אתן מוכרות את החמץ שלכן הוא לא דורש ביעור, וממילא אי אפשר לקיים את מצוות הביעור בהקשר זה. האם יש טעם לקנות יום קודם  בייגל  כדי לשרוף אותו למחרת? יש צדדים לכאן ולכאן, ואני נוטה יותר לעמדה שאין בזה טעם, וזה מלאכותי. ופסח כשר ושמח
שאלה: אירוח בליל הסדר:, אנחנו עומדים לארח בליל הסדר קרוב משפחה (ילד) עם לקות תקשורת לא פשוטה, הוא אוכל מעט מאוד דברים, כולם מוגדרים חמץ, ואינו מוכן לאכול או לטעום שום דבר אחר, כולל לא תחליפים, כיצד נוכל לארח אותו? מה אפשר לתת לו לאכול למרות שביתנו כשר? האם יש לו הקלות בשל נכותו?
תשובה: יישר כוח גדול על האירוח. קשה לי לענות באופן מלא על שאלה זו - שהלוא איני מבין את הסיפור על בוריו. אציב את העקרונות, ואם הדבר מזקיק בירור ארוך יותר - אנא שובו: א. איסור אכילת חמץ מוטל על כולם, וחלק מהכבוד שאנו רוחשים לילד כולל את הכללתו בתוך כלל ישראל האסור באכילת חמץ. ב. לפיכך, צריך לחפש אחר דרכים בהן הילד יאכל אוכל המתאים לו ובד בבד האוכל יהיה כשר לפסח. ג. אם יש דרך כזו - זה הדבר הנכון לעשותו  אם אין דרך כזו, וזה מוגדר כפיקוח נפש כיוון שכעת אין הוא אוכל שום דבר אחר - מותר להאכיל אותו במאכלים שלו. כמובן שצריך להיזהר מאוד מאוד ממגע בין החמץ שהוא אוכל ובין האוכל שאתם אוכלים. אולם חסרים עוד פרטים בשאלה, וכאמור - אם תרצו להמשיך ולדון בכך, אשמח.
שאלה: קסיסת ציפורניים: הרב, אני באמצע שנות השלושים. אני קוסס ציפורניים (בפה), מזה כעשרים שנים לפחות. ניסיתי די הרבה שיטות לטפל בעניין כולל נוזלים מרים שמורחים על הציפורניים, נשימות, פלסתרים ועוד. הכל לא עזר לצערי. רציתי לדעת - א. אולי הרב מכיר דרך כלשהי לסייע בהפסקת התנהגות זו. לצערי קורה שגם בשבת אני קוסס והדבר מצער אותי מאוד, שכן ככל הידוע לי זה נחשב לעשיית מלאכה, אך אינו בשליטה. ב. האם הסכנה המוזכרת בגמרא לגבי אישה העוברת מעל ציפורן קיימת גם אם הציפורניים מונחות בתוך נייר טואלט ומושמות בתוך פח אשפה (אני יודע שלכתחילה עדיף בשירותים, אך כיוון שאי אפשר כל 2 דקות ללכת לשירותים, פתרון זה אינו מתאפשר).
תשובה: א. לחזק את יראת העונש מאיסורי שבת, יראה תתאה מונעת מאיסורים במקום בו אהבת ד  אינה מאירה דיה. לא תמיד האדם ברמה של אהבה, ולכן יש חשיבות לחידוד היראה התחתונה. ב. אפשר לשים בפח האשפה שכן לא דורכים בו עד שהציפורניים זזות ממקומן, אך תשתדל לשים בשירותים שיש בזה דין קבירה כדינא דגמרא במס  נדה
שאלה: חמץ במקום העבודה: במקום העבודה שלי ישנה מעין חנות קטנה שבה העובדים יכולים לקנות מיני ממתקים וכד אם לקראת פסח יקחו את כל מוצרי החמץ שנשארו (חמץ גמור כגון ופלים ביסלי וכד ) וינעלו בארון, האם ניתן יהיה למכור את החמץ ולהשתמש בו לאחר הפסח. (קיים יפוי כח מהנהלת החברה למכירת חמץ)
תשובה: עדיף לזרוק. אם מדובר על הפסד מרובה, אפשר למכור.